……………………… napirendi pont

**ELŐTERJESZTÉS**

**a Képviselő-testület 2017. június 27-i rendes ülésére**

**Tárgy:** Képviselő-testületi határozat visszavonása

**Készítette:** ………………………………

dr. Murai Renáta, Jegyzői Titkárságvezető

**Egyeztetve:** ……………………………….

Dankó Virág, Alpolgármester

**Látta:** ………………………………

dr. Szalai Tibor, Jegyző

*A napirend tárgyalása nem igényel zárt ülést.*

**Tisztelt Képviselő-testület!**

146/2002. (IV. 25.) határozatában a Képviselő-testület úgy döntött, hogy a Margit körút – Fény utca közötti sétány kiépítéséhez megadja a tulajdonosi hozzájárulást és egyben a 13204/6 helyrajzi számú sétánnyal való rendelkezési jogot átadja a BER-ÚT Kht-nak, amely cég jogutódja a Budai Polgár Kiadó, Tájékoztató és Kulturális Közhasznú Nonprofit Korlátolt Felelősségű Társaság (a továbbiakban: Budai Polgár Nonprofit Kft.).

A Budai Polgár Nonprofit Kft. – illetve jogelődje – szerződést kötött a MAMMUT Zrt-vel a sétány bérbeadására vonatkozóan. Arra tekintettel, hogy a terület része a Millenáris Széllkapu Park- Közpark, közösségi tér és installáció létesítmény kiemelt kormányzati beruházásnak, a szerződés felmondására kerül sor a Budai Polgár Nonprofit Kft. részéről.

Figyelemmel arra, hogy a beruházás során a sétányra vonatkozó tulajdonosi és közterület-használati hozzájárulások kiadására a Budai Polgár Nonprofit Kft. nem jogosult, indokolt a korábbi képviselő-testületi döntés visszavonása, amelynek értelmében a Budai Polgár Nonprofit Kft. kezelői joga megszűnik és az ingatlannal kapcsolatos jogokat a továbbiakban kizárólag az Önkormányzat jogosult gyakorolni.

Kérem a tisztelt Képviselő-testületet a határozati javaslat elfogadására!

**Határozati javaslat**

A Képviselő-testület úgy dönt, hogy 146/2002. (IV. 25.) határozatát 2017. július 16-i hatállyal visszavonja.

**Felelős:** Polgármester

**Határidő:** 2017. július 16.

*(A határozat meghozatalához egyszerű többségű szavazati arány szükséges.)*

**Budapest, 2017. június 14.**

**Dr. Láng Zsolt**

**Polgármester**